|  |
| --- |
| Α′ ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΠΕΙΡΑΙΑ**“ΡΗΓΑΣ ΦΕΡΑΙΟΣ”**ΤΖΑΒΕΛΛΑ ΚΑΙ ΑΛΕΞΑΝΔΡΟΥ 1, ΠΕΙΡΑΙΑΣ 18533ΛΟΓΟΤΥΠΟΣ Ρ **e-mail:** **info@rigasfereospeiraias.gr** **http://www.rfp.gr** |

 ΠΕΙΡΑΙΑΣ 06/06/2022, Α.Π: 50

ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ

**Θέμα: Ψήφισμα συμπαράστασης στους συλληφθέντες της διαδήλωσης του Πολυτεχνείου του 2020**

*Συνάδελφοι, συναδέλφισσες,*

Σε μια πρωτοφανή για τα δικαστικά πράγματα εξέλιξη, παύτηκε από το δικαστικό σώμα η πρόεδρος της δίκης για τις συλλήψεις στα Σεπόλια των αγωνιστών που συμμετείχαν στη διαδήλωση του Πολυτεχνείου στις 17 Νοεμβρίου του 2020, όταν η κυβέρνηση της ΝΔ απαγόρευε πανελλαδικά τις διαδηλώσεις με πρόσχημα την πανδημία. **Η παύση της προέδρου έγινε λίγο πριν τη τελευταία συνεδρίαση του δικαστηρίου που θα εξέδιδε την απόφαση!** Ενώ αναμενόταν η απόφαση, οι κατηγορούμενοι Ορέστης Καττής, Λυδία Καττή, Νικόλας Καβακλής και Μάκης Λιβάνης, ενημερώθηκαν **για την παύση της προέδρου από το δικαστικό σώμα με αποτέλεσμα να αναβληθεί η δίκη και να συμβεί το πρωτοφανές, να ξεκινήσει από την αρχή λες και δεν έγινε τίποτα ως τώρα!**

**Η εξέλιξη αυτή, με την παύση της προέδρου λίγο πριν τη τελευταία συνεδρίαση του δικαστηρίου και την έκδοση απόφασης και η εξ ολοκλήρου ματαίωση της δίκης που έχει γίνει μέχρι σήμερα δεν είναι τυχαία**, προκαλεί αγανάκτηση και υποψίες, εγείρει σοβαρότατα ερωτήματα και αναδεικνύει τεράστιες ευθύνες σε όσους είχαν την αρμοδιότητα για τη διοργάνωση της δίκης αυτής. Και τούτο διότι αποτελεί περιφρόνηση στους κατηγορούμενους αγωνιστές, τους συνηγόρους, τους μάρτυρες υπεράσπισης και όλους τους συμπαραστάτες των κατηγορούμενων για τη συμμετοχή τους στην πορεία για την εξέγερση του Πολυτεχνείου το 2020, που υπέμειναν την πολύμηνη δοκιμασία της δίκης, συχνά κάτω από άθλιες συνθήκες αστυνομοκρατίας και προπηλακισμών στην αίθουσα εκ μέρους των συμπαραστατών αστυνομικών με πολιτικά που προσπάθησαν να αντιστρέψουν τους ρόλους θύτη και θύματος σ’ αυτή τη δικογραφία.

Η πλευρά των κατηγορούμενων έδωσε με αξιώσεις μια νομική και πολιτική μάχη, προσδοκώντας τη δικαίωσή  της. Το κατηγορητήριο είχε ήδη καταρρεύσειαπό τις καταθέσεις αυτοπτών μαρτύρων, από τις αντιφάσεις των αστυνομικών, που ήταν μάρτυρες κατηγορίας και από το οπτικοακουστικό υλικό και αναμενόταν η αθωωτική απόφαση των κατηγορούμενων. Αποκάλυψαν ότι η σκευωρία των διώξεων, μεθοδεύτηκε προκειμένου να συγκαλυφθούν οι ευθύνες για τις αναίτιες συλλήψεις, τους προπηλακισμούς, τους τραυματισμούς, τις ύβρεις και την οδήγηση του Δημήτρη Καττή στο νοσοκομείο με ισχαιμικό επεισόδιο.

Κανένα ενδιαφέρον για γρήγορη απονομή δικαιοσύνης δεν υπάρχει πίσω από αυτή την απόφαση. Αντίθετα, καθορίζεται ότι όλες οι συνεδριάσεις είναι σαν να μην έγιναν, αλλάζει όλη η σύνθεση του δικαστηρίου και ξεκινά η δίκη από την αρχή με άλλους δικαστές, εισαγγελέα και γραμματέα από τις 14 Δεκεμβρίου και μετά.

**Καταγγέλλουμε έντονα την πρωτοφανή αντιδημοκρατική μεθόδευση,** το πρωτοφανές αυτό καψόνι σε βάρος των διωκόμενων. Είμαστε μαζί τους για την κατάρρευση της σκευωρίας, την ανάδειξη της σκληρής αστυνομικής βίας και αυθαιρεσίας τόσο στις 17/11/2020, όσο και στη διάρκεια της δίκης, και φυσικά την απαλλαγή τους από όλες τις κατηγορίες. Αποτελεί κομμάτι των γενικότερων μεθοδεύσεων για ποινικοποίηση των αγώνων, επιβολή της πανεπιστημιακής αστυνομίας, την ένταση της καταστολής, προκειμένου να περάσει η επίθεση στα εργατικά δικαιώματα και να δράσει προληπτικά και αποτρεπτικά απέναντι στην ογκούμενη λαϊκή οργή.

• Να αποσυρθούν όλες οι κατηγορίες

• Να απαλλαγούν όλοι οι κατηγορούμενοι από όλες τις κατηγορίες. Να σταματήσει η σκευωρία.

**Η αλληλεγγύη θα νικήσει!**

|  |  |  |
| --- | --- | --- |
| σάρωση0002Ο ΠΡΟΕΔΡΟΣΜΑΡΙΟΣ ΧΑΔΟΥΛΗΣ  | rigas ferraios 2.jpgΓΙΑ ΤΟ Δ.Σ. | Ο ΓΕΝ. ΓΡΑΜΜΑΤΕΑΣσάρωση0001ΣΩΤΗΡΗΣ ΚΑΡΛΗΣ |